AIŠKINAMASIS RAŠTAS

Dėl Molėtų rajono savivaldybės teritorijoje esančių veikiančių, neveikiančių ir riboto laidojimo kapinių sąrašo sudarymo

1. **Parengto tarybos sprendimo projekto tikslai ir uždaviniai**

Sudaryti Molėtų rajono savivaldybės teritorijoje esančių veikiančių, neveikiančių ir riboto laidojimo kapinių sąrašą. Vadovaujantis Kapinių sąrašų sudarymo reikalavimais ir skelbimo savivaldybių interneto svetainėse tvarkos aprašu, savivaldybė kapinių sąrašą skelbs savo interneto svetainėje.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnis 41 punktas, 16 straipsnis 4 dalis, Lietuvos Respublikos žmonių palaikų laidojimo įstatymo 33 straipsnis 3 dalis, Kapinių tvarkymo taisyklės patvirtintos Lietuvos Respublikos Vyriausybės 2008 m. lapkričio 19 d. nutarimo Nr.1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ 5 punktas, Kapinių sąrašų sudarymo reikalavimų ir skelbimo savivaldybių interneto svetainėse tvarkos aprašas, patvirtinto to paties nutarimo, 5.2 papunkčiu.

Lietuvos Respublikos žmonių palaikų įstatymo 33 straipsnio 3 dalyje nurodyta, kad savivaldybės pagal Lietuvos Respublikos Vyriausybės nustatytus reikalavimus turi sudaryti jų teritorijoje esančių veikiančių, riboto laidojimo ir neveikiančių kapinių sąrašus ir skelbti juos savo interneto svetainėse. Kapinių sąrašų sudarymo reikalavimų ir skelbimo savivaldybių interneto svetainėse tvarkos apraše, patvirtintame Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“, numatyta, kad savivaldybė sudaro visų savo teritorijoje esančių kapinių sąrašą, kuris sudaromas pagal minėto Aprašo priede pateiktą lentelę. Vienoje iš šios lentelės skilčių būtina nurodyti kapinių statusą (veikiančios, riboto laidojimo ir neveikiančios) bei savivaldybės tarybos sprendimo dėl kapinių statuso patvirtinimo numerį ir datą.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų priimto sprendimo projekto pasekmių nenumatoma. Teigiamos pasekmės - vykdomi teisės aktų reikalavimai. Priėmus sprendimą bus patvirtintas Molėtų rajono savivaldybės teritorijoje esančių veikiančių, neveikiančių ir riboto laidojimo kapinių sąrašas ir paskelbtas savivaldybės interneto svetainėje, nurodant jų statusą, bei Molėtų rajono savivaldybės tarybos sprendimo numerį ir datą, kuriuo šis statusas buvo priskirtas.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.